KBANK ทุ่มงบ 770 ลบ.เข้าซื้อกิจการ Starbright Finance ในจีน
KBANK ทุ่มงบ 770 ลบ.เข้าซื้อกิจการ Starbright Finance ในจีน
27 ต.ค. 2558

ธนาคารกสิกรไทย จำกัด (มหาชน) หรือ KBANK เปิดเผยว่า การเข้าซื้อกิจการทั้ง 100% ของ Starbright Finance CO., Ltd. ซึ่งประกอบธุรกิจการเงิน ณ นครเซี่ยงไฮ้ สาธารณรัฐประชาชนจีน ในวงเงินไม่เกิน 22 ล้านเหรียญสหรัฐ หรือเทียบเท่าประมาณ 770 ล้านบาทนั้น ล่าสุดได้รับการอนุมัติจาก ChinaBanking Regulatory Commission (CBRC) ในการเข้าซื้อหุ้นบริษัทดังกล่าวแล้วเมื่อวันที่ 20 ต.ค.58
ทั้งนี้ การเข้าซื้อกิจการดังกล่าว เป็นไปตามมติที่ประชุมคณะกรรมการของธนาคาร ครั้งที่ 10/2557 เมื่อวันที่ 30 ต.ค.57 ที่อนุมัติให้ธนาคารเข้าซื้อกิจการของ Starbright Finance CO., Ltd. ซึ่งประกอบธุรกิจการเงินดังกล่าว โดยธนาคารจะเข้าถือหุ้น 100% ของจำนวนหุ้นทั้งหมดของบริษัท เพื่อขยายโอกาสทางธุรกิจในจีน โดยธนาคารได้รับการอนุญาตจากธนาคารแห่งประเทศไทย (ธปท.) ให้บริษัทอยู่ภายใต้กลุ่มธุรกิจทางการเงินธนาคารกสิกรไทย เมื่อวันที่ 24 ธ.ค.57